•વોલ્યુમની ચંચળતા જોઈ તમારૂં વલણ બદલો નહીં. કયારેક તમે ખરીદી અથવા તો વેચાણનો જથ્થો જોઈને ટ્રેડમાં પ્રવેશો છો. દા. ત. તમે વધારે ખરીદીનો જથ્થો જોઈને અને પછી વેચાણનો જથ્થો જોઈને શેર ખરીદ્યા, તમે અપેક્ષા રાખો છો કે વધારે લેવાલીને કારણે શેરના ભાવ ઉપર જશે પરંતુ થોડી જ ક્ષણોમાં તમે આનાથી ઉલટી પરિસ્થિતિ નિહાળો છો કે વેચવાલી વધારે છે અને લેવાલી ઓછી છે, અથવા તો લેવાલી અને વેચવાલી બંન્ને ખૂબ જ મોટા પ્રમાણમાં છે અથવા તો તમે લેવાલી અને વેચવાલીનો જથ્થો તમે જે પહેલાં જોએલ તે ઓછો થતો જાય છે. તો આ મુદ્દો ખૂબ જ મહત્વનો છે, અહીં તમે ભયભીત ન થશો અને તમારા શેર વેચી ન દેશો. રાહ જુઓ અને પરિસ્થિતિનો કયાસ મેળવો,અને આ પછી જ આગળ પગલાં ભરો. આવી પરિસ્થિતિ ઘણી વખત ઉભી થાય છે,પરંતુ જો તમે ચોક્કસ હો તો તમારા શેર ઉપર જ જવાના છે તો પછી તેને વળગી રહો.